CELEX: 52012DP0151
Language: lv
Date: 2012-05-10 00:00:00
Title: Pieprasījums aizstāvēt Corneliu Vadim Tudor deputāta imunitāti Eiropas Parlamenta 2012. gada 10. maija lēmums par pieprasījumu aizstāvēt Corneliu Vadim Tudor imunitāti un privilēģijas (2011/2100(IMM))

10.9.2013   
            
            
               LV
            
            
               Eiropas Savienības Oficiālais Vēstnesis
            
            
               CE 261/41
            
         Ceturtdiena, 2012. gada 10. maijsPieprasījums aizstāvēt Corneliu Vadim Tudor deputāta imunitāti
   P7_TA(2012)0151
   Eiropas Parlamenta 2012. gada 10. maija lēmums par pieprasījumu aizstāvēt Corneliu Vadim Tudor imunitāti un privilēģijas (2011/2100(IMM))
   2013/C 261 E/08
   
      Eiropas Parlaments,
   
   
               —
            
            
               ņemot vērā Corneliu Vadim Tudor2011. gada 14. aprīļa pieprasījumu aizstāvēt viņa imunitāti, kurš paziņots plenārsēdē 2011. gada 9. maijā, saistībā ar krimināllietu, ko pret viņu ierosinājis Rumānijas Augstākas kasācijas instances tiesas valsts prokurors,
            
         
               —
            
            
               pēc Corneliu Vadim Tudor uzklausīšanas saskaņā ar Reglamenta 7. panta 3. punktu,
            
         
               —
            
            
               ņemot vērā 8. un 9. pantu 1965. gada 8. aprīļa Protokolā par privilēģijām un imunitāti Eiropas Savienībā, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta un 2011. gada 6. septembra spriedumus (1),
            
         
               —
            
            
               ņemot vērā Rumānijas konstitūcijas 72. pantu,
            
         
               —
            
            
               ņemot vērā Rumānijas vēstnieka Eiropas Savienībā 2011. gada 7. oktobra vēstuli,
            
         
               —
            
            
               ņemot vērā Reglamenta 6. panta 3. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0151/2012),
            
         
               A.
            
            
               tā kā Corneliu Vadim Tudor, Eiropas Parlamenta deputāts, ir pieprasījis aizstāvēt viņa parlamentāro imunitāti saistībā ar lietu, kas ir Rumānijas Augstākās kasācijas tiesas tiesvedībā;
            
         
               B.
            
            
               tā kā C. V. Tudor pieprasījums ir saistīts ar krimināllietu, kurā viņš ir apsūdzēts par draudēšanu tiesu izpildītājam un vairākiem policijas ierēdņiem, vardarbības pielietošanā pret šīm personām, viņu apvainošanā un mēģinājumā traucēt tiesas nolēmuma izpildi saistībā ar Rumānijas labēji radikālās partijas (Partidul România Mare, PRM) izlikšanu no tās telpām 2011. gada 4. janvārī Bukarestē;
            
         
               C.
            
            
               tā kā saistībā ar šīs krimināllietas izskatīšanu Corneliu Vadim Tudor ir sodīts par necieņu pret tiesu, uzvedību, kas ir pretrunā morāles principiem un miera traucēšanu;
            
         
               D.
            
            
               tā kā, pamatojoties uz Protokola par privilēģijām un imunitāti Eiropas Savienībā 8. pantu, attiecībā uz Eiropas Parlamenta locekļiem nevar veikt izmeklēšanas darbības, viņus aizturēt vai uzsākt tiesvedību sakarā ar viedokli, ko viņi pauduši, vai balsojumu, ko viņi veikuši, pildot pienākumus, un, tā kā pamatojoties uz minētā protokola 9. pantu, uz Eiropas Parlamenta deputātiem viņu valstī attiecas imunitāte, ko piešķir attiecīgās valsts parlamenta locekļiem;
            
         
               E.
            
            
               tā kā savā vēstulē C. V. Tudor atsaucas uz Protokola 8. un 9. pantu (bijušais 9. un 10. pants); tā kā 9. pants uz šo jautājumu neattiecas, ņemot vērā Rumānijas konstitūcijas 72. pantu, un tādēļ viņam pieprasījums jāsagatavo tā, lai tas būtu balstīts vienīgi uz 8. pantu;
            
         
               F.
            
            
               tā kā 2011. gada 8. jūnijā Juridiskās komitejas priekšsēdētājs uzrakstīja Rumānijas iestādēm vēstuli, lūdzot papildu informāciju, kas sīkumos precizētu jautājumus saistībā ar lietu, kurā apsūdzēts C. V. Tudor;
            
         
               G.
            
            
               tā kā 2011. gada 7. oktobra vēstulē Rumānijas iestādes paskaidroja: „Ņemot vērā to, ka C. V. Tudor, nav ne apcietināts, ne aizturēts, ne arī tiek meklēts, lūgt Eiropas Parlamenta piekrišanu nav nepieciešams. Tā kā lietas faktiskie apstākļi nav saistīti ne ar viņa balsojumu, ne paustajiem politiskajiem uzskatiem, īstenojot deputāta pilnvaras, un viņš nav ne apcietināts, ne aizturēts un netiek arī meklēts, netiek uzskatīts par nepieciešamu pieprasīt atcelt viņa imunitāti”;
            
         
               H.
            
            
               tā kā Rumānijas PRM izlikšana un ar to saistītie apstākļi ir jāizskata patiešām administratīvā un kriminālprocesa ietvaros un lieta nav tieši un skaidri saistīta ar C. V. Tudor kā Eiropas Parlamenta deputāta pienākumu pildīšanu;
            
         
               I.
            
            
               tā kā C. V. Tudor nav izmantojis iespēju kompetentajai komitejai paskaidrot savu pieprasījumu, jo īpaši saistībā ar Rumānijas iestāžu vēstuli,
            
         
               1.
            
            
               nolemj neaizstāvēt Corneliu Vadim Tudor imunitāti un privilēģijas;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajai Rumānijas iestādei un Corneliu Vadim Tudor.
            
         
      (1)  Lieta 101/63 Wagner/Fohrmann un Krier, 1964. gada Recueil, 195. lpp., lieta 149/85 Wybot/Faure un Others, 1986. gada Recueil, 2391. lpp., lieta T-345/05 Mote/Parlaments, 2008. gada Krājums, II-2849. lpp., Apvienotās lietas C-200/07 un C-201/07 Marra/De Gregorio un Clemente, 2008. gada Krājums, I-7929. lpp. un Lieta T-42/06 Gollnisch /Parlaments, 2010. gada Krājums, II-1135. lpp. un lieta C/163/10 Patriciello (Krājumā vēl nav publicēta).